राज्य में पशुधन संख्या एवं विभिन्न पशुजन्य पदार्थो के उत्पादन के जनपदवार अनुमान प्राप्त करने की सर्वेक्षण योजना (50 प्रतिशत केन्द्र पोषित राज्य योजना) के अन्तर्गत सर्वेक्षण कार्य जनपद स्तर पर पदस्थ सहायक सांख्यिकीय अधिकारी/अपर सांख्यिकीय अधिकारी एवं पशुधन प्रसार अधिकारियों द्वारा सम्पादित कराया जाता है। जनपद स्तर से सर्वेक्षित ग्रामों का मंडल स्तर पर पदस्थ सहायक सांख्यिकीय अधिकारी/अपर सांख्यिकीय अधिकारी द्वारा संकलित/परिनिरीक्षण कर क्षेत्रीय अधिकारी के माध्यम से निदेशालय को आंकड़े उपलब्ध कराये जाते हे। निदेशालय स्तर पर राज्य स्तरीय, मंडल स्तरीय एवं जिला स्तरीय अनुमान को अंतिम रूप देकर सर्वेक्षण प्रतिवेदन ऋतुवार/वर्षवार तैयार कर भारत सरकार से अनुमोदित कराकर प्रकाशित किया जाता है।